Moarte bizară în Botoșani. Un bărbat a pierit în timp ce dirija traficul pentru lucrările de pe un drum
Un bărbat a murit în Botoșani în timp ce dirija traficul pentru lucrările de pe un drum, după ce a căzut și s-a lovit cu capul de beton.
Un bărbat din comuna botoșăneană Trușești a murit duminică în timp ce dirija traficul pentru lucrările de pe un drum, după ce a căzut cu capul de beton, scrie Monitorul de Botoșani.
Incidentul a avut loc pe șantierul drumului Dolhasca-Suceava, unde bărbatul era angajat ca muncitor necalificat, tocmai pentru a dirija traficul în preajma lucrărilor, pe Drumul Județean 208.
Bărbatul a murit în ciuda eforturilor de resuscitare
Deși intervenția medicală a fost promptă, eforturile de resuscitare au fost în zadar, iar bărbatul a decedat.
Polițiștii investighează posibilele infracțiuni legate de ucidere din culpă și nerespectarea normelor de securitate și sănătate în muncă. De asemenea, inspectorii muncii vor efectua o anchetă detaliată.
Sursa: StirilePROTV
Dată publicare:
04-03-2024 08:30